stanford-oval/wikipedia huggingface dataset:
Eda

| Eda |
| --- | --- |
 Edan kirkko.
 Eda
 Koordinaatit: 59°50′21″N, 12°18′55″E 
Valtio:   Ruotsi
Lääni:  Värmlannin lääni
Maakunta:  Värmlanti
Kunta:  Edan kunta
Pinta-ala:  
 – Maa:  0,35 km²
Väkiluku:  74
 – Väestötiheys:  211,4 as./km²
 Tilastotiedot koskevat pientaajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Eda on pientaajama, joka sijaitsee Ruotsissa Edan kunnassa Värmlannin läänissä. Vuoden 2010 lopussa siellä oli 74 asukasta. Paikkakunnalla sijaitsee Edan kirkko. Nimestään huolimatta Eda ei kuitenkaan ole kuntansa keskustaajama, vaan keskustaajamana toimii Charlottenberg. Kunnassa on myös Eda glasbruk -niminen taajama.
Eda Ahi

Eda Ahi, 2014
Eda Ahi (s. 1990 Tallinna) on virolainen runoilija ja kielenkääntäjä. Hän sai ensimmäisellä kokoelmallaan (Maskiball) Betti Alver -palkinnon.
Ahi kasvoi kaksikielisessä (viro, venäjä) perheessä. Hänen tuotantoonsa ovat vaikuttaneet sekä venäläinen kirjallisuus että Betti Alver. Hän sai kandidaatin arvon romaanisissa kielissä sekä kulttuureissa Tallinnan yliopistosta ja sitten maisterin arvon Euroopan unionin sekä Venäjän tutkimuksessa Tarton yliopistosta. Hän on työskennellyt diplomaattina Ukrainassa.
Ahi on käyttänyt runoissaan loppusointuja ja runsaasti sanaleikkejä. Hän on saanut kriitikoilta myönteistä palautetta tyylinsä ja rytminsä omaperäisyydestä. Hänen debyyttikokoelmaansa luonnehdittiin klassiseksi runoudeksi, jossa on kuitenkin myös leikkisyyttä ja ilkikurisuutta. Kokoelmissa Julgeolek (2014) ja Sadam (2017) on paikoitellen surumielisiä ja vakavia sävyjä. Ahi on käsitellyt runoudessaan muun muassa Venäjän sotatoimia Ukrainassa.
Ahi on kääntänyt kirjallisuutta italian ja venäjän kielistä viroksi.
Clifton

Clifton voi tarkoittaa seuraavia:
Paikkoja

Clifton, kylä Englannin Cumbriassa, jossa vuonna 1745 käytiin Cliftonin taistelu
Clifton, kaupunki Yhdysvalloissa New Jerseyssä
Clifton, kaupunki Yhdysvalloissa Arizonassa
Clifton, Kanadan Niagara Fallsin kaupungin entinen nimi (1856–1881)
Henkilöitä

Connor Clifton (s. 1995), yhdysvaltalainen jääkiekkoilija
Donald Clifton (1924–2003), yhdysvaltalainen kasvatuspsykologian professori, konsultti ja yritysjohtaja
Mark Clifton (1906–1963), yhdysvaltalainen kirjailija
Scott Clifton (s. 1984), yhdysvaltalainen näyttelijä
Shaw Clifton (1945–2023), pohjoisirlantilainen Pelastusarmeijan kenraali
Henkilöitä > Kuvitteellisia henkilöitä

Harold Wilberforce Clifton, englantilainen eversti ja vakooja sarjakuvassa Clifton
Perry Clifton, salapoliisi Wolfgang Ecken nuortenkirjoissa
Muita merkityksiä

Clifton Sextet, helsinkiläinen rock-yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clifton”, voi hakea sivunnimihaulla, laajalla sivunnimihaulla tai tekstihaulla.
Dahu

Kuvitus dahusta sen elinympäristössä vuoren rinteellä.
Dahu (joskus dahut) on kuvitteellinen villieläin, joka elää vuoristoalueilla, mikä on vaikuttanut sen fyysiseen kehitykseen monien sukupolvien ajan. Sen tunnusomainen ulkonäkö johtuu siitä, että sillä on toisella sivulla kaksi jalkaa, jotka ovat lyhyempiä kuin kaksi muuta. Täman ansiosta eläin pystyy seisomaan helpommin jyrkissä rinteissä. Dahu tunnetaan eri nimillä alueesta riippuen, ja joskus sen uskotaan ottavan linnun ulkomuodon.
Dahun olemassaolosta puhutaan yleensä maaseudulla, vitsinä joko helppouskoisille ihmisille tai kaupunkilaisille, jotka eivät tunne vuoristoeläimistöä (kuten Pyreneillä tai Alpeilla) tai yleisesti metsäeläimistöä, kuten Burgundissa. Melkein kaikkialla Ranskassa, Sveitsissä ja Aostanlaaksossa suullinen perinne kuvailee dahua ja sen metsästystä.
Legenda

Dahun kaikista tunnistettavin ominaisuus on se, että kaksi sen neljästä jalasta ovat lyhyempiä kuin muut; eroa ei ole etu- ja takajalkojen välillä (kuten kengurulla, oravalla tai jäniksellä), vaan eläimen vasemman ja oikean puolen jalkojen välillä.
Tämä jalkojen pituusero selitetään eläimen tyypillisellä elinympäristöllä, vuorien rinteillä. Evoluution tuloksena syntyneet eripituiset jalat helpottavat liikkumista rinteessä korkeuskäyrien mukaisesti, mutta pakottavat samalla sen kulkemaan aina samaan suuntaan, pystymättä koskaan kääntymään ympäri.
Dahun metsästys

Suullisen perinteen mukaan dahun metsästys tapahtuu pimeillä metsäpoluilla, joissa puusto on tiheää, ja joskus metsään lähdetään jopa yöllä.
Dahun metsästämiseen tarvitaan yksi säkki ja keppejä. Koputtamalla keppejä säännöllisesti puiden runkoja vasten, metsästäjät säikäyttävät eläimen ja näin saavat sen menettämään tasapainonsa. Vitsin kohteeksi joutunut "aloitteleva" metsästäjä jää vuoren juurelle odottamaan rinteeltä putoavaa dahua samalla kun "maaston paremmin tuntevat" ryhmäläiset nousevat rinnettä ylös, jotta dahu saadaan ohjattua oikeaan suuntaan.
Pois lähteneet ryhmäläiset lähtevät tässä vaiheessa itse asiassa takaisin kotiin, jättäen höynäytetyn metsästäjän metsään odottamaan. Odotettuaan tarpeeksi pitkään, kuulematta muiden metsästäjien ääniä, metsään hylätty ryhmäläinen joutuu palaamaan jalkaisin kotiin huonosti tuntemassaan maastossa.
Toinen, yksinkertaisempi menetelmä on dahun lähestyminen takaa päin ja päästämällä kutsuhuuto. Luonteeltaan seurallinen eläin ilahtuu toisen yksilön kiinnostuksesta ja lähtee seuraamaan ääntä. Kääntyessään dahu menettää kuitenkin tasapainonsa ja putoaa vuoren rinnettä pitkin.
Daniel Bertoni

| 0 | 1 | 2 |
| --- | --- | --- |

Henkilötiedot
Koko nimi: Ricardo Daniel Bertoni
Syntymäaika: 14. maaliskuuta 1955 (ikä 69)
Syntymäpaikka:  Bahía Blanca, Argentiina
Pelipaikka: hyökkääjä
Seurat
| Vuodet | Seura | O (M) |
| 1971–1972 1972–1977 1977–1980 1980–1984 1984–1986 1986–1987 | Quilmes Independiente Sevilla Fiorentina Napoli Udinese | 30 (13) 179 (79) 57 (24) 97 (27) 63 (14) 20 (1) |
Maajoukkue
| 1974–1982 |  Argentiina | 31 (12) |
 Seurajoukkueuran tilastot kattavat vain kansalliset sarjat.
Ricardo Daniel Bertoni (s. 14. maaliskuuta 1955 Bahía Blanca) on argentiinalainen jalkapalloilija, joka pelasi hyökkääjänä.
Bertoni osallistui urallaan kaksiin MM-kilpailuihin, vuosina 1978 ja 1982. Vuonna 1978 Argentiina voitti maailmanmestaruuden ja Bertoni pelasi turnauksessa kuudessa ottelussa, joissa hän teki kaksi maalia, alkulohkossa Unkaria vastaan ja Argentiinan kolmannen maalin lukemiin 3–1 päättyneessä loppuottelussa Alankomaita vastaan.
Bertoni pelasi 31 maaottelua ja teki niissä 12 maalia vuosina 1974–1982.
David Selberg

David Selberg (6. kesäkuuta 1995 – 17. kesäkuuta 2018) oli ruotsalainen jääkiekkopuolustaja, joka pelasi SHL-joukkue Luleå HF:ssä. Selberg teki itsemurhan.
Crimson Thorn

| Crimson Thorn> Tiedot |
| --- | --- |
Toiminnassa:  1991–
Tyylilaji:  death metal, grindcore, black metal
Kotipaikka:  Minneapolis, Minnesota, Yhdysvallat
Laulukieli:  englanti
Jäsenet:  Luke Renno,  laulu, kitara   Miles Sunde,  kitara   Andy Kopesky,  kitara   Steve Reishus,  rummut  
Entiset jäsenet:  Paul Jongeward,  kitara   Kevin Sundberg,  rummut  
Levy-yhtiö:  Atomic Records   R.E.X. Records   Morphine Records  
Aiheesta muualla
crimsonthorn.com
Infobox OKNimi-testi OK: 
Crimson Thorn on yhdysvaltalainen death metal / grindcore -yhtye, joka perustettiin vuonna 1991 Minneapoliksessa, Minnesotassa.
Historia

Vuonna 1991 Luke Renno, Dave Quast, Dylan Jennigis, Paul Jongeward ja Miles Sunde perustivat Crimson Thornin. Heidän ollessa valmiita levyttämään ensimmäistä demoaan, jätti Jennigis yhtyeen ja Renno otti basistin paikan vokalisoinnin ohella. Plagued-demo äänitettiin vuonna 1992 Blue Moon Studiosilla Minneapoliksessa. Demo oli tyyliltään thrash metalia.
Dave Quastin lähdettyä yhtyeestä Kevin Sundberg liittyi rumpaliksi ja yhtyeen musiikkityyli vaihtui death metaliin ja grindcoreen. Crimson Thorn sai levytyssopimuksen Atomic Records -levy-yhtiöllä ja julkaisi debyyttialbuminsa Unearthedin vuonna 1994. Myöhemmin R.E.X. Records julkaisi albumin uudelleen. Paul Jongeward lähti yhtyeestä ja hänen tilalleen tuli Andy Kopesky ennen kuin Crimson Thorn julkaisi toisen albuminsa Dissectionin (1997) Morphine Recordsilla. Suomalainen Little Rose Productions julkaisi sen uudelleen vuonna 1999.
Levytyssopimuksen lakattua Crimson Thorn levytti kolmannen albuminsa Purification (2002) Sundbergin kotistudiolla ja julkaisi albumin omakustanteena. Myöhemmin Sundberg jätti yhtyeen ja hänen tilalleen rumpaliksi tuli Steve Reishus.
Jäsenet > Nykyiset jäsenet

Luke Renno - laulu ja  kitara
Miles Sunde - kitara
Andy Kopesky - kitara
Steve Reishus - rummut
Jäsenet > Entiset jäsenet

Paul Jongeward - kitara
Kevin Sundberg - rummut
Diskografia

Plagued (demo) (1993)
Unearthed (1995)
Dissection  (1997)
Purification (2002)
Unearthed for Dissection (2005)
Crimson Thorn - Anthology of Brutality: 1992-2002 The Complete Collective Works (2017)
Aiheesta muualla

Crimson Thornin kotisivut
Crimson Thornin Encyclopaedia Metallumissa (englanniksi)
Daniel Espinosa

| Jorge Daniél Espinosa |
| --- | --- |
 Daniel Espinosa vuonna 2013.
Henkilötiedot
Koko nimi:  Jorge Daniél Espinosa
Syntynyt: 23. maaliskuuta 1977 (ikä 47) Trångsund, Tukholma
Ammatti:  ohjaaja, käsikirjoittaja, tuottaja
Puoliso:  Nina Milerad (2009–2015)
Ohjaaja
Aktiivisena:  2000–
Aiheesta muualla
IMDb 
Elonet
Jorge Daniél Espinosa (s. 23. maaliskuuta 1977) on ruotsalainen ohjaaja, käsikirjoittaja ja tuottaja. Hän valmistui Tanskan kansallisesta elokuvakoulusta vuonna 2003.
Hän on ohjannut muun muassa Jens Lapiduksen samannimiseen kirjaan perustuvan elokuvan Rahalla saa sekä elokuvat Turvatalo ja Life. Huhtikuussa 2018 Espinosan vahvistettiin tulevan ohjaamaan Marvel Comicsin sarjakuvahahmo Michael Morbiusiin perustuva elokuva.
Filmografia (ohjaaja)

Bokseren (lyhytelokuva) (2003)
Babylonsjukan (2004)
Uden for kærligheden (2007)
Rahalla saa (2010)
Turvatalo (2012)
Lapsi 44 (2012)
Life (2017)
Morbius (2022)
David Shallon

David Shallon (15. lokakuuta 1950 – 16. syyskuuta 2000) oli israelilainen kapellimestari.
Shallon toimi muun muassa Jerusalemin sinfoniaorkesterin, Düsseldorfin sinfonikkojen ja Luxemburgin filharmonikkojen ylikapellimestarina. Hän kuoli astmakohtaukseen Tokiossa, jossa hän johtamassa Tokion Metropolitanin sinfoniaorkesteria.
Shallon konsertoi usein vaimonsa, alttoviulisti Tabea Zimmermannin kanssa.
Chef (South Park)

| Chef |
| --- | --- |
 Chef
Luoja(t):  Trey Parker Matt Stone
Näyttelijä(t):  Isaac Hayes
Ensi- esiintyminen:  Peräpäänkoe (1997)
Viimeinen esiintyminen:  South Park: The Stick of Truth (2014)
Henkilötiedot
Koko nimi:  Jerome ”Chef” McElroy
Ammatti:  Kouluruokalan kokki
Sukupuoli:  Mies
Ikä:  Noin 40 (kuollut)
Asuinpaikka:  South Park, Colorado
Suhteet
Tutut:  Eric, Stan, Kyle, Kenny
Infobox OKVirheellinen NIMI-arvo: 
Jerome ”Chef” McElroy on kuvitteellinen hahmo piirrossarjassa South Park. Hänen ääninäyttelijänään toimi Isaac Hayes.
Aluksi Chefin ääninäyttelijäksi kaavailtiin soul-laulajalegenda Barry Whitea, joka oli myös hahmon inspiraation lähde. Barry ei mieltynyt Chefin hahmoon vaan piti sitä tummaihoisena stereotyyppinä, joten hän kieltäytyi roolista. Niinpä ääninäyttelijäksi valittiin Isaac Hayes, jolla oli myös matala ja seksikäs ääni, jollaista Trey Parker ja Matt Stone halusivatkin.
Jakson "Trapped in the closet" jälkeen Isaac Hayes lopetti ääninäyttelyn sarjassa, sillä hän ei pitänyt tavasta, jolla kyseinen jakso teki pilaa skientologiasta. Näin hänen hahmonsa poistettiin.
Hahmon kutsumanimi Chef on South Park DVD-julkaisuilla suomennettu kokiksi.
Hahmosta

Kuten lempinimi Chef kertoo, hän oli South Parkin ala-asteen ruokalan kokki. Hän oli yleensä ainoa sarjan aikuisista, jolta sarjan pojat Stan, Kyle, Eric ja Kenny kysyivät neuvoa. Tyypillinen keskustelu menee näin:
Tämän jälkeen pojat selittävät ongelmansa.
Chef on yksi South Parkin ainoista tummaihoisista asukkaista, muita ainoastaan Token Black ja hänen vanhempansa.
Ruoanlaiton lisäksi hänen muita intohimojaan on muun muassa laulaminen. Hän usein laulaa vastaukset poikien kysymyksiin, mutta laulun sanoilla on taipumus mennä jossain vaiheessa seksin puolelle. Sarjan alussa hän lauloikin paljon, mutta kausien kuluessa hänen laulamisensa, kuten hänen esiintymisensä sarjassa jäivät vähäiseksi.
Hän on myös yksi sarjan ainoita aidosti järkeviä aikuisia, ja hän oli muiden sarjan aikuisten idioottimaisia suunnitelmia vastaan, kuten jaksossa "Kondomin käyttö". Kuitenkin hän on muun muassa ostanut television, jota ei osannut käyttää jaksossa "Uusi Terrance & Phillip-traileri".
Kuten hänen sukunimensä paljastaa, niin hän on kelttiläistä sukua ja hänen vanhempansa (joiden ääninäyttelijä Isaac Hayes myös on) asuvat Edinburghissa Skotlannissa.
Jaksossa "Kokin kapina" hän kääntyi hetkeksi muslimiksi, mutta kääntyi jakson lopuksi taas kristityksi. Hän vaihtoi nimensä "Abdul Mohammed Jabar Rauf Kareem Aliksi".
Jaksossa "Kokin paluu" Chef kuolee liityttyään Super Adventure Clubiin, mutta hänet muutetaan Darth Chefiksi. Darth Chefiä ei ole nähty sarjassa muulloin kuin intron aikana.
Chef on myös ollut gigolo jaksossa "Kokin tukijoukot" yrittäessään kerätä rahaa haastaakseen erään levy-yhtiön oikeuteen. Chef uskoo myös alieneihin kuten nähdään jaksossa "Peräpäänkoe". Samassa jaksossa nähdään myös että hän on naistenmies.
Vaikka hän närkästyykin siitä, että pojat kyselevät aina kaikki häneltä, auttaa Chef aina poikia jos mahdollista. Cartman piti Chefistä paljon, kuten nähdään jaksossa "Kokin paluu", jossa hän sanoi jäävänsä kaipaamaan häntä. Todennäköinen syy on, että Chef oli aina valmis auttamaan, jos hän tarvitsi apua.
Suolasuklaapallerot

Suolasuklaapallerot ovat Chefin jaksossa "Suolasuklaapallerot" tekemiä fiktiivisiä makeisia. Makeisen nimi on kaksimielinen, koska se voi myös tarkoittaa Chefin kiveksiä.
Niistä on myös tehty laulu "Chocolate Salty Balls (P.S. I Love You)", jonka Chefin ääninäyttelijä Isaac Hayes laulaa. Laulun sanat kertovat kuinka valmistaa kyseisiä makeisia. Laulun sanatkin ovat kaksimielisiä.
Laulu on julkaistu myös levyllä "Chef Aid: The South Park Album".
Chefin vanhemmat

Chefin vanhemmat nähtiin ensi kertaa jaksossa "Naispaholainen", jolloin he tulivat viettämään Chefin häitä. He aina kertovat tarinoita kuinka Loch Nessin hirviö on yrittänyt saada heiltä 3,50 $ (three-fiddy) esiintyen muun muassa partiolaisena, alienina ja Chefin mielikuvitusystävänä.
He ovat myös mananneet Kennyn sielun pois Cartmanin ruumiista jaksossa "Kennyn sielu".
He olivat tarjoneet Kennylle 3,50 $ saadakseen hänet pois Cartmanista.
Chefin kuolema

13. maaliskuuta 2006 Isaac Hayes ilmoitti lopettavansa South Parkissa johtuen sarjan asenteesta uskontoja kohtaan. Kuitenkin Trey ja Matt luulevat, että hän lopetti sarjan jakson "Kaapissa" skientologiasta esittämän epäedullisen kuvan takia.
Muita epäiltyjä syitä Isaacin sarjasta poistumiseen ovat olleet muiden skientologien aiheuttama vertaispaine ja aivoverenkiertohäiriö.
Chefin kuolema > Darth Chef

Chef-hahmo nähtiin vielä kerran sen jälkeen, kun Hayes lopetti dubbaamisen. Jaksossa "The Return Of Chef" Chefin vuorosanat oli otettu vanhoista jaksoista ja leikattu yhteen niin, että se muodostaa uutta dialogia. Jaksossa "Super Adventure Club" on aivopessyt Chefin lasten hyväksikäyttäjäksi.
Jakson lopussa Chef kuoli puuman ja harmaakarhun hampaisiin, minkä jälkeen kaupunki piti hänelle muistotilaisuuden.
Lopuksi Super Adventure Club onnistui herättämään hänet henkiin Darth Chefina. Hänet oli puettu samanlaiseen haarniskaan kuin Darth Vader, vaikkakin kypärä muistuttaa Chefin hattua. Darth Chefin äänenä oli Peter Serafinowicz. Hahmoa ei tosin nähdä missään jaksossa, mutta alkutunnuksessa se näkyy taustalla muiden kyläläisten seassa.
Vuoden 2014 videopelissä South Park: The Stick of Truth Chef esiintyy natsizombiepomovastuksena myöhemmässä vaiheessa peliä. Jälleen kerran pelissä käytetään ääniklippejä Hayesista Chefinä lukuun ottamatta nauhoitettuja puheklippejä Adolf Hitleriltä. Pomotaistelun aikana hän osoittaa syyllisyyden tunnetta sanomalla sellaisia asioita, kuten "Olen pahoillani, pojat" ja "Mitä minä olen tehnyt?" Vaikka peli sisältää epämääräisiä viittauksia Super Adventure Clubiin ja Chefin kuolemaan, se ei viittaa ollenkaan Darth Chefiin.
Darth Chef
Critérium International

| Critérium International> Tiedot |
| --- | --- |
Ajankohta:  maaliskuun loppu
Alue:   Ranska
Laji:  maantie
Kilpailu:  UCI Europe Tour
Tyyppi:  etappikilpailu
Järjestäjä:  ASO
Historia
Ensimmäinen:  1933
Kilpailuja yht.:  85 (vuoden 2016 jälkeen)
Viimeinen:  2016
Ensimmäinen voittaja:   Léon Le Calvez
Eniten voittoja:  5 kertaa:  Emile Idée  Raymond Poulidor  Jens Voigt
Viimeisin voittaja:   Thibaut Pinot
Critérium International oli kaksipäiväinen maantiepyöräilyn etappikilpailu, joka järjestettiin Ranskassa maaliskuun lopulla. Kilpailu järjestettiin ensimmäisen kerran vuonna 1932 ja tunnettiin aiemmin nimellä Critérium National de la Route. Kilpailua pidettiin pitkään eräänlaisena Ranskan mestaruuskilpailuna ja ulkomaalaisten ajajien sallittiin osallistua siihen vasta vuodesta 1979 lähtien. Kilpailu järjestettiin viimeisen kerran vuonna 2016.
Critérium International kuului UCI Europe Touriin ja oli kategorialuokitukseltaan 2.HC, eli sen yläpuolella olivat vain UCI World Tour -tason kilpailut. Eniten kilpailun voittoja saavuttivat ranskalaiset Emile Idée ja Raymond Poulidor sekä saksalainen Jens Voigt, kukin viisi kertaa. Critérium Internationalin voitti moni muukin suurpyöräilijä, kuten Louison Bobet, Jacques Anquetil, Seán Kelly, Bernard Hinault, Joop Zoetemelk, Miguel Induráin, Stephen Roche, Laurent Fignon ja Laurent Jalabert.
Voittajat

| --- | --- |
 2016  Thibaut Pinot  2015  Jean-Christophe Péraud  2014  Jean-Christophe Péraud  2013  Chris Froome  2012  Cadel Evans  2011  Fränk Schleck  2010  Pierrick Fédrigo  2009  Jens Voigt  2008  Jens Voigt  2007  Jens Voigt  2006  Ivan Basso  2005  Bobby Julich  2004  Jens Voigt  2003  Laurent Brochard  2002  José Martínez  2001  Rik Verbrugghe  2000  Abraham Olano  1999   Jens Voigt  1998  Bobby Julich  1997  Marcelino Garcia  1996  Chris Boardman  1995  Laurent Jalabert  1994  Giorgio Furlan  1993  Erik Breukink  1992  Jean-François Bernard  1991  Stephen Roche  1990  Laurent Fignon  1989  Miguel Induráin  1988  Erik Breukink  1987  Sean Kelly  1986  Urs Zimmermann  1985  Stephen Roche  1984  Sean Kelly  1983  Sean Kelly  1982  Laurent Fignon  1981  Bernard Hinault  1980  Michel Laurent  1979  Joop Zoetemelk  1978  Bernard Hinault  1977  Jean Chassang  1976  Patrick Beon  1975  Jacques Esclassan  1974  Bernard Thévenet  1973  Jean-Pierre Danguillaume  1972  Raymond Poulidor:  1971  Raymond Poulidor  1970  Georges Chappe  1969  Gilbert Bellone  1968  Raymond Poulidor  1967  Jacques Anquetil  1966  Raymond Poulidor  1965  Jacques Anquetil  1964  Raymond Poulidor  1963  Jacques Anquetil  1962  Joseph Groussard  1961  Jacques Anquetil  1960  Jean Graczyk  1959  André Darrigade  1958  Roger Hassenforder  1957  Jean Forestier  1956  Roger Hassenforder  1955  René Privat  1954  Roger Hassenforder  1953  Robert Desbats  1952  Louison Bobet  1951  Louison Bobet  1950  Pierre Barbotin  1949  Emile Idée  1948  Camille Danguillaume  1947  Emile Idée  1946  Kleber Piot  1945  Jo Goutorbe  1944  Roger Piel  1943  Emile Idée  Louis Gauthier 1942  Emile Idée  Emile Bertocco 1941  Yvan Marie  Benoît Faure 1940  Emile Idée  1939  André Deforge  1938  Pierre Jaminet  1937  Roger Lapébie  René Le Grevès 1936  Paul Chocque  1935  René Le Grevès  1934  Roger Lapébie  1933  André Leducq  1932  Léon Le Calvez
Aiheesta muualla

Virallinen sivusto (englanniksi) (ranskaksi)
Dispilió

| Dispilió> Δισπηλιό |
| --- | --- |
 Dispilión arkeologista aluetta.
Sijainti
 Dispilió
Koordinaatit:  40°29′08″N, 21°17′32″E
Valtio:  Kreikka
Paikkakunta:  Dispilió, Kastoriá, Länsi-Makedonia
Historia
Tyyppi:  asutus
Ajanjakso:  n. 6000–1200 eaa.
Huippukausi:  n. 5470–4850 eaa.
Kulttuuri:  neoliittinen kulttuuri helladinen kulttuuri
Aiheesta muualla
  Dispilió Commonsissa 
Infobox OKNimi-testi OK: 
Dispilió (kreik. Δισπηλιό) on neoliittisen kauden aikaisen asutuksen arkeologinen kohde Länsi-Makedoniassa pohjoisessa Kreikassa. Se sijaitsee Kastorián kunnassa lähellä nykyistä Dispilión kylää (976 asukasta vuonna 2011), josta kohde on saanut nimensä. Asutuksen muinaista nimeä ei tunneta.
Dispilión asutuspaikka sijaitsee nimellä Nisí (”Saari”) tunnetussa paikassa Orestiáda- eli Kastoriá-järven etelärannalla. Paikka on ollut asuttu varhaiselta neoliittiselta kaudelta noin 6000 eaa. myöhäiselle helladiselle kaudelle (pronssikaudelle) noin 1200 eaa. saakka. Keskisellä ja myöhäisellä neoliittisella kaudella noin 5470–4850 eaa. paikalla on ollut suhteellisen suurikokoinen asutus, ja se on yksi merkittävimpiä tunnettuja aikakauden kohteita. Asutuksen rakennukset oli tehty puusta ja kaislasta. Elinkeinoina ovat olleet maanviljely, karjankasvatus, metsästys ja kalastus. Esinelöytöihin lukeutuu muun muassa useaa eri tyyppiä olevaa keramiikkaa sekä nuolenkärkiä ja luusta tehtyjä koukkuja. Merkittävimpiin löytöihin kuuluu mahdollisesti varhaista kirjoitusta sisältävä niin kutsuttu Dispilión puutaulu, joka on ajoitettu noin vuoteen 5260 eaa.
Asutus löydettiin vuonna 1932 järven pinnan laskettua, kun puisia rakenteita tuli näkyviin. Alueen arkeologiset kaivaukset alkoivat vuonna 1992. Järvenrantakaivaukset ovat vaatineet erityisiä menetelmiä. Paikalle on nykyisin rakennettu rekonstruktio osasta kylää.
Asutuksen rekonstruktio.
Aiheesta muualla

Kuvia tai muita tiedostoja aiheesta Dispilió Wikimedia Commonsissa
Crimson

| Crimson Sentenced |
| --- | --- | --- |

Studioalbumin tiedot
 Äänitetty : syyskuu 1999 MD-studio, Helsinki; Tico Tico Studio, Kemi
 Julkaistu: 11. tammikuuta 2000
 Tuottaja(t): Hiili Hiilesmaa
 Tyylilaji: heavy metal, goottimetalli
 Kesto: 59.49
 Levy-yhtiö: Century Media
Listasijoitukset
  Suomen virallinen lista: 1.
Sentencedin muut julkaisut
| Frozen 1998 | Crimson 2000 | The Cold White Light 2002 |
Crimson on metalliyhtye Sentencedin kuudes studioalbumi. Se julkaistiin Century Media -levy-yhtiön kautta 11. tammikuuta 2000, ja sijoittui Suomen virallisella albumilistalla parhaimmillaan ensimmäiseksi. Kappaleesta "Killing Me, Killing You" julkaistiin single ja kuvattiin musiikkivideo. Kyseinen musiikkivideo on myös bonusmateriaalina albumin uusintapainoksessa.
Albumin kappaleiden sanoitukset lähes jokaisessa kappaleessa liittyvät itsemurhaan ja kuolemaan, ja albumin yleissävy on melankolinen.
Kappaleet

Bleed in My Arms – 5.09 (säv. Laihiala, Sentenced, san. Laihiala)
Home in Despair – 3.48 (säv. Tenkula, Sentenced, san. Lopakka)
Fragile – 5.55 (säv. Lopakka, Tenkula, Sentenced, san. Lopakka)
No More Beating as One – 4.15 (säv. Laihiala, Sentenced, san. Laihiala)
Broken – 4.31 (säv. Tenkula, Sentenced, san. Lopakka)
Killing Me, Killing You – 5.26 (säv. Tenkula, Sentenced, san. Lopakka)
Dead Moon Rising – 4.55 (säv. Lopakka, Sentenced, san. Lopakka)
The River – 4.49 (säv. Tenkula, Sentenced, san. Lopakka)
One More Day – 5.12 (säv. Tenkula, Sentenced, san. Lopakka)
With Bitterness and Joy – 4.43 (säv. Tenkula, Sentenced, san. Lopakka)
My Slowing Heart – 11.06 (säv. Tenkula, Sentenced, san. Lopakka)
Kokoonpano

Sami Kukkohovi – basso
Ville Laihiala – laulu
Sami Lopakka – kitara
Vesa Ranta – rummut
Miika Tenkula – soolokitara
Kokoonpano > Vierailijat

Kari Hautalampi – piano kappaleissa "Bleed in My Arms" ja "Killing Me, Killing You"
Arvostelut

Soundi:
Aiheesta muualla

Albumin sanoitukset Sentencedin virallisella sivustolla (Arkistoitu – Internet Archive)
Albumi Crimson Encyclopaedia Metallum -sivustolla (englanniksi)
Crimson Discogsissa. (englanniksi)
Sentenced
| --- | --- |
Studioalbumit:   Shadows of the Past  North from Here  Amok  Down  Frozen  Crimson  The Cold White Light  The Funeral Album 
Minialbumit:   The Trooper  Love & Death 
Kokoelmat:   Greatest Kills  Manifesto of Sentenced 
Singlet:   Killing Me, Killing You  No One There  Routasydän  Ever-Frost 
DVD:t:  Buried Alive